Downloaded from YTS.LT
Official YIFY movies site: YTS.LT
Egy 25-43-as kettővel?
Pontosan.
Az első csapat őrködjön a folyónál.
A második csapat őrködjön a folyónál.
Azt mondják, már felsorakoztak.
Rendben, vettem.
Figyelem mindenkinek...
Épp most mentek be négyen a vízbe
tőletek lefelé a folyón.
Ezek az ő nyomaik lesznek.
A 42-es kerítés vonalánál vagyok,
jelenleg keletre tartok.
Rendben, értettem.
HATÁRESET: EGY MENEKÜLT HALÁLA
AZ EGYESÜLT ÁLLAMOKBAN A HATÁRŐRSÉG AZ EGYIK LEGNAGYOBB RENDVÉDELMI SZERV,
KÖZEL HÚSZEZREN SZOLGÁLNAK AZ ÁLLOMÁNYÁBAN.
Jó lesz így. Foglaljon helyet!
AZ USA VÁM- ÉS HATÁRVÉDELMI HIVATALA ALÁ TARTOZIK,
2023-BAN TÖBB MINT KÉTMILLIÓ EMBERT FOGOTT EL.
Oké.
Mutatkozzon be, és meséljen a karrierjéről,
és arról, hogy hol szolgált!
Rodney Scott.
A pályafutásomat 1992-ben kezdtem járőrként,
itt San Diegóban.
Aztán az El Centró-i körzet parancsnoka voltam,
majd visszajöttem ide, és ezt a körzetet vezettem.
Ezután felkértek,
hogy legyek a járőrök parancsnoka,
2020 februárjában.
Mi a feladat jelentősége?
Mi a tétje?
A határőrség feladata alapvetően az,
hogy védelmezze az Amerikai Egyesült Államokat.
Már csupán azzal, ha tudjuk, ki és mi kerül hazánk területére.
Nem lehet tudni, hogy valaki drogcsempész,
netán emberkereskedő,
esetleg terrorista.
És ha nem ellenőrzi senki,
hogy ki jön be az országunkba,
az veszélyt jelent.
Van 328 határátkelőhelyünk,
ahol az emberek ki- és belépnek az országba.
A határőrségnek annyi a dolga, hogy felügyeljék az átkelést.
SAN YSIDRO HATÁRÁTKELŐHELY SAN DIEGO, KALIFORNIA
2010. MÁJUS 28.
Nem is áll ellen!
Ez túlkapás! Miért erőszakoskodnak vele?
Nem tudom, mi folyik ott, de...
Valamit biztos csinál, nem működik együtt.
SAN DIEGO, KALIFORNIA
Illegális bevándorló volt,
akit vissza akartak vinni Mexikóba.
De a határon valami balul sült el.
Az incidens a San Ysidró-i határátkelőnél történt.
A férfi most egy helyi kórházban fekszik válságos állapotban,
a túlélésére nem sok esélyt látnak.
Úgy dél körül lehetett.
A híradóban már hallottuk,
hogy éjjel meghalt valaki, akit a határon őrizetbe vettek.
Gépre kellett kötni
egy bizonyos Mr. Anastasio Hernándezt.
Általában
ha gyilkossági ügyben nyomozunk,
rögtön a történtek után eligazítást tartunk.
A halál közeledtével vagy beálltával
a gyilkosságiak kiérkeznek.
Csakhogy ebben az esetben a Határőrség nem értesített bennünket.
Azt mondták,
hogy orvosi esetként kezelték az ügyet.
Aki éjszakás volt,
az hazament.
A tanúkat nem tartották bent.
A helyszínt is kitakarították.
Gyakorlatilag nyoma sem maradt. Nem volt helyszínelés.
Elég zavaros volt,
hogy mi is történhetett.
MOUNT HOPE TEMETŐ SAN DIEGO, KALIFORNIA
ANASTASIO FELESÉGE
Emlékszem,
rendőrök jöttek ki hozzánk,
szóltak, hogy dulakodásba keveredett,
és hogy kórházba került.
De azt nem mondták, hogy mi történt.
Odaértünk a kórházba.
Arra jött egy ápoló.
Azt mondta, Anastasio állapota válságos.
És...
Sosem felejtem el
a kislányom tekintetét.
Amikor megfordult, és mondta, hogy Anastasio már meghalt.
Könyörögtem neki, hogy jöjjön vissza.
Hogy jöjjön ki onnan.
A gyerekeinkért.
Mert szükségünk van rá.
Húsz éve éltünk együtt San Diegóban.
Öt gyerekünk született.
De Anastasiónak nem voltak papírjai.
Korábban deportálták is.
De azt mondta, tudja, hogy jusson át a határon, ne aggódjak.
Eszünkbe se jutott, hogy ilyesmi megtörténhet.
De tettem egy ígéretet a családomnak.
Megmondtam, hogy ez nem a vég.
Ezzel nincs vége.
Múlt hónapban Anastasio Hernández életét vesztette,
miután határőrök az intézkedés során
sokkolót vetettek be vele szemben.
Először is, ki volt Anastasio Hernández?
Negyvenkét éves volt.
Huszonhat éve élt az Államokban,
tinédzserként szökött át a határon, hogy itt dolgozzon.
Medencéket épített. Felesége volt itt,
és öt gyermeke, akik amerikai állampolgárok.
A család néhány héten belül várhatóan
polgári pert fog kezdeményezni.
Mariával találkoztam.
Érthető módon kétségbeesett volt,
de lényegében azt mondta,
hogy "Igazságot akarok!"
Amikor elvállaltam az ügyet,
tudatában voltam, hogy egy ilyen polgári per,
amit a határőrség ellen indítunk,
olyan, mint egy merénylet a király ellen.
Nem szabad hibázni.
Tudtuk jól,
hogy nem lesz könnyű dolgunk,
de azt is tudtuk
már az első perctől fogva,
hogy ez az ügy többről szól,
mert a határőrségtől
bizonyítékokat és információkat kértek be,
ennek pedig bizonyos döntő szempontokból
nem tettek eleget.
A nyomozás korai szakaszában
kaptunk szemtanúk által készített videókat,
de azokból semmi sem látszott.
Ezért a határőrségtől is kértünk felvételeket,
hogy lássuk, mi történt.
A Whiskey 2 nevű határszakaszon történt az eset.
Itt szoktak tüntetni a deportálás ellen.
Feltételeztük, hogy vannak ott kamerák, voltak is.
Viszont azt mondták, annak a kamerának nincs meg a felvétele,
folyton csak köntörfalaztak nekünk.
Hogy nem tudják használni a rendszert.
Egyszer téves helyszínt adtak meg.
Később rendelkezésünkre bocsátottak egy másik felvételt,
azelőttről, hogy Mr. Hernándezt átszállították,
de ettől hasznosabbat nem kaptunk.
Idegőrlő volt.
Ez a világ legforgalmasabb határátkelője,
az ember azt hinné, van felvétel és el is érhető,
mégsem kaptuk meg soha.
Volt egy San Diegó-i lakos,
Anastasio Hernández-Rojas ügye.
Emlékszik rá?
Igen, emlékszem.
A járőrök letartóztattak egy illegális bevándorlót.
Vissza akarták küldeni,
ő pedig kikelt magából.
Több határőr reagált,
és az lett a vége... Hogy életét vesztette.
Beszélne kérem
a biztonsági felvételekről, amiket a csapat nem adott ki?
Ezt ön mire véli?
Nem ismerem a részleteket,
de minimum egy kamera
azok közül, amikről szerintük törölték a felvételt, nem igazi.
Csak megtévesztés,
még évekkel ezelőtt szerelték fel,
amikor a határőrségnek volt egy irodája
a határátkelőnél,
elrettentés gyanánt,
hogy ne ugráljanak át a gyalogos kapun, így átlépve a határt.
De ez egy kilencvenes évekbeli álkamera volt,
soha nem kötötték be.
San Diegóban igen korlátozott a kamerás megfigyelés,
ráadásul javarészt elég elavultak.
Nem volt semmi, ami...
Nem láttam arra bizonyítékot,
hogy bármit letöröltek vagy eltűnt volna.
Oké. Tehát...
nem volt letörölt felvétel.
Nem, nem volt ilyen.
2010 JÚLIUSA
Ma este új részletekre derült fény
a deportálás során életét vesztett bevándorlóról.
A boncolást követően közzétették,
mi okozta a nagy port kavaró halálesetet.
Ám az ügy ezzel csupán még rejtélyesebbé vált.
A San Diegó-i orvosszakértő szerint
a halál oka szívroham,
amelyet a hatósággal való összetűzés váltott ki.
Azonban a halottkém metamfetamint is talált a vérben,
ami felveti a kérdést,
hogy vajon a metamfetamin eredményezte-e az összetűzést.
A POLGÁRI PER VALLOMÁSAI
Ügyvéd úr, kérem, mutatkozzon be,
és ismertesse, kit képvisel!
Gene Iredale vagyok, a felperes képviselője,
velem van Maria Puga, az özvegy.
Tisztában van vele, hogy eskü alatt vall?
Igen.
És hogy az eskü arra kötelezi, hogy az igazat mondja?
Igen.
A HATÁRŐRSÉG JÁRŐRE
Beszéljünk a Mr. Hernándezzel történt incidensről.
Maga hogy ítélte meg Anastasio viselkedését?
Nem tűnt ittasnak, igaz?
Nem tűnt ittasnak.
És...
Nem találtak nála fegyvert?
- Nem. - Igaz?
- Kábítószert? - Nem.
Tehát...
Nem tűnt úgy, mintha drog hatása alatt lenne, igaz?
Nem tudom tényként közölni.
Ekkor elszállították...
...a Whiskey 2 nevű területre?
Igen, uram.
Vissza akarták vinni Mexikóba?
Igen, uram.
Nekiláttak levenni róla a bilincset.
Igen.
Amikor az egyik kezéről levették a bilincset,
nem tudott nyugton maradni,
és veszélyesnek ítélték meg.
Jól mondom?
Igen.
Ön pedig megragadta Anastasiót, ugye?
Igen.
Volt dulakodás közte és maga között?
Igen.
A határőrök felé rúgkapált.
Vergődött és kapálódzott,
mint egy aligátor.
Akár a tévéműsorban, A krokodilvadászban,
amikor a krokodil elejti a prédáját, és végez vele,
elkezd forogni és pörögni.
Emlékszik, hogy Mr. Hernández
ellenállt-e bármikor az intézkedés folyamán?
Nem emlékszem.
Tudomása szerint nem történt ilyen?
Úgy emlékszem, nem, uram.
Ön alkalmazott erőszakot?
Fogást használtam rajta, igen.
Önnek problémás az erőszak szó?
Nem.
Vagyis erőszakot alkalmazott, igaz?
Inkább a fogás kifejezést tartottam helyénvalónak.
Tudja, hogy mondják spanyolul,
hogy "nem kapok levegőt?"
Nem.
Hallotta, hogy az illető ezt mondta?
Hogy nem kap levegőt?
Nem hallottam.
Ha valaki ordibál,
az kap levegőt, tud lélegezni.
Ön akkor,
úgy tudom, a gyülekező tömeget figyelte.
- Így volt? - Igen.
Az emberek pedig azt mondták,
néhányan a tömegből,
"Elég a brutalitásból!", vagy ilyesmit.
"Fejezzék ezt be!" Így van.
"Ne bántsák! Ne ütlegeljék!"
Úgy van.
Nem értettem, hogy mit...
Szerintem amiatt gondolták, hogy kiabált...
amikor kiabált,
hogy "Ne bántsanak!" meg ilyesmi.
Ez feltüzelte a tömeget,
igazából csak az ő szavait ismételték.
Én pedig néztem őt, néztem a tömeget.
Nem értettem, hiszen nem verték.
Csak feküdt a földön,
és a földhöz verte a fejét.
Ezt ő maga csinálta.
Nem tudtam mire vélni, miért mondja.
Szóval a saját fejét verte a földhöz?
Igen.
Fontos szempont, hogy önmagában tett kárt,
nem akartuk, hogy kárt tegyen magában vagy bennünk.
Vagyis akkor részben
a saját testi épsége miatt gyűrték le?
Úgy van.
A tömeg pedig ostoba módon azt gondolta,
hogy túlkapás zajlik?
Pontosan.
Azt viszont nem tudták,
hogy az áldozat a fejét üti a földhöz,
és ezzel önmagának okoz fájdalmat, igaz?
Azt sem tudták,
hogy a munkájukat végezték,
semmi több, igaz?
Csak le akarták állítani.
Igen.
És ez végül sikerült is,
amikor sajnálatos módon leállt a légzése, igaz?
Igen.
Legalább ennyit tudtak segíteni rajta.
Köszönöm szépen, Esel!
Nem hivatalosan 13.25-kor.
Tehát ekkor megvolt
a határőrök vallomása.
Meg egy videó, amin semmit sem lehet látni.
És semmi több.
Nincs ügy.
Régóta vagyok újságíró.
OKNYOMOZÓ ÚJSÁGÍRÓ
Egész riporteri karrierem során
a határőrségről tudósítottam.
Amikor Anastasio meghalt,
tudtam, hogy az ügy végére kell járnom.
És elkezdtem
hívogatni mindenkit, aki felelős ezért:
a határőrséget, a San Diegó-i rendőrséget,
és roppant kevés volt az információ.
Viszont akadtak szemtanúk,
hallani lehet őket a felvételen.
A rendőrség nem találta meg őket.
Így hát a kutatásukra indultam.
Mexikóba mentem egy hónapra,
és kikérdeztem mindenkit,
akinek bármi köze volt az ügyhöz.
Végül aztán rábukkantam még valakire,
aki ott volt aznap éjjel.
Fent volt egy hídon,
és felvételt készített.
Ez új bizonyíték volt,
de túlságosan félt, hogy jelentkezzen vele,
félt a határőrség megtorlásától.
Ez a személy azt mondta:
"John kapcsolatba léphet velem,
de a videót nem adom át,
nem is láthatja,
de beszélek vele,
és elmondom, mit láttam."
El tudná mesélni, hogy történt ez az eset?
Mit látott?
A felüljárón voltam.
Pontosan alattam
zajlott az egész incidens Anastasióval.
Arcokat látott?
Igen, láttam.
A határőrség szerint
Anastasio agresszíven viselkedett.
Talán be is volt drogozva.
Történt ilyesmi?
Én nem ezt láttam.
Lesokkolózták.
És megverték.
Megkérdezhetem, mi késztette arra,
hogy levideózza?
Velőtrázó üvöltést hallottam.
De voltak odalent is emberek,
akik arra jártak, és látták a dolgot.
Egy határőr odament hozzájuk,
elvette a mobiljukat,
kikapta a kezükből,
odaszólt, hogy "Mit vettek fel?"
Meg "le fogom törölni."
Maga ezt hallotta?
Igen.
Úgyhogy én egyszerűen...
Iszonyúan félek.
Sokáig beszélgettünk.
Az eset idején 22 éves volt,
halálra volt rémülve.
Így hát hallgatott az egészről.
Telt az idő...
Több hónap is.
De megszereztem a mobilszámát.
Elküldtem neki pár esetet,
módfelett gyanús ügyeket,
ahol embereket lőttek, gyilkoltak le,
vagy kegyetlenkedtek velük a határon.
És ezzel szerintem megpuhítottam.
Két évembe telt,
de végül beleegyezett,
hogy elküldje a felvételt.
Kaptam tőle egy CD-t
egy borítékban,
a feladó címének csak Disneyland volt megadva.
Úristen!
Haladjanak tovább!
Menjenek innen!
Istenem!
Menjünk vissza az elejére!
A határőrök a vallomásban azt mondták,
hogy felállt,
rájuk támadt,
nekik rontott,
és rúgkapált.
De én itt csak egy földön fekvő embert látok.
Jól van, azt hiszem,
kicsit élesítek rajta,
hogy valamivel jobban lássunk.
Tehát itt most
hallani az egyik határőrt, aki azt kiabálja
háromszor egymás után, hogy "Ne álljon ellen!"
Ne álljon ellen!
Hiszen nem is állt ellen.
Én arra tippelnék, hogy a határőr nem Anastasióhoz beszél.
Azért kiabálja,
hogy "Ne álljon ellen!",
hogy a szemtanúk azt higgyék,
hogy az a férfi agresszíven viselkedik.
Itt pedig látni, ahogy a határőrök összegyűlnek, és püfölik Anastasiót.
Látni azt a kart, és azt az öklöt.
Aztán egyikőjük valahogy megragadja Anastasio nadrágját.
Elképzelésem sincs, hogy mi járhatott a fejében,
de én úgy vélem, csak móresre akarták tanítani,
mert nem jelentett rájuk veszélyt.
Mit akarunk?
Igazságot Anastasiónak!
Mikor akarjuk?
Most!
Mit akarunk?
Igazságot Anastasiónak!
A latin-amerikai közösség válaszokat akar
Anastasio Hernández-Rojas halálával kapcsolatban.
John Carlos Frey a birtokába jutott egy két évvel ezelőtti,
eddig nem látott felvételnek, amelyet a PBS híradó
vetített le a péntek esti különkiadásban,
azóta a közvélemény pedig ismét igazságot követel.
Ma tüntetést szerveztek
többek között
Bostonban, Los Angelesben, Miamiban és San Franciscóban.
Ne rejtőzzetek a jelvényetek mögé!
Ne rejtőzzetek az egyenruhátok mögé!
John Carlos Frey, ezután merre halad az ügy?
Tudom, hogy beadták a perkeresetet. Hogyan tovább?
A határőrök neve ismeretlen.
Nem indult büntetőeljárás az ügyben.
A család már két éve vár,
reméljük, a kongresszusi képviselők látják ezt,
és segítenek előrébb mozdítani a folyamatot.
2012 JÚLIUSA
Már folyamatban volt a polgári per,
de a közvélemény felháborodása után
végre az Igazságügyi Minisztérium is beszállt az ügybe.
Esküdtszéki vizsgálatot indítottak,
hogy megállapítsák az egyéni büntetőjogi felelősséget.
És meg is történt,
ahogy tovább folytak a kihallgatások a polgári perhez.
HATÁRŐR
Tudomása van róla, hogy esküdtszéki vizsgálat folyik.
Igaz?
Igen.
Arról is, hogy az esküdtszéki eljárás bűnügyi nyomozás
Anastasio Hernández-Rojas halála ügyében?
Igen.
Rendben van.
A Mr. Hernándezzel történt
incidens éjszakáján...
Igaz, hogy maga alkalmazta vele szemben a sokkolót,
és hogy maga volt ott, amikor leállt a légzése?
Tiltakozom. Alaptalan,
azt tanácsolom, ne válaszoljon.
Az alkotmány ötödik kiegészítése alapján nem válaszolok.
Azon nyomban,
ahogy elkezdték sokkolózni,
ön odafordult egy férfihoz és egy nőhöz,
akiknél kamerás mobiltelefon volt, igaz?
Az ügyvédem tanácsára
sajnos nem áll módomban válaszolni.
Maga sokkolót próbált használni,
pedig az áldozat semmi jelét sem mutatta az ellenállásnak.
Erre nem válaszolok.
Maga úgy vélte, hogy az a férfi és az a nő
felvételt készített az incidensről.
Igaz ez?
Az ügyvédem tanácsára
sajnos nem áll módomban válaszolni.
Maga bántani akarta őt.
Igaz ez?
Erre nem válaszolok.
Majd azután maga
saját kezűleg törölte le a felvételt a telefonról.
Így volt?
Az ügyvédem tanácsára
sajnos nem áll módomban válaszolni.
Amint befejeződik az esküdtszéki vizsgálat,
válaszolhatok a kérdésekre.
Most, hogy az Igazságügy
egy mai sajtótájékoztatón bejelentette,
hogy esküdtszéki vizsgálat indul,
Anastasio Hernández-Rojas családja azt nyilatkozta,
hogy ezzel elindultak a helyes irányba.
Két éve küzdünk és várunk.
És hálás vagyok az Igazságügyi Minisztériumnak,
amiért kivizsgálják az ügyet.
Úgy tűnik, az Igazságügyi Minisztérium tényleg teszi a dolgát.
Kiállnak az ügyünk mellett,
és minden erejükkel azon vannak, hogy kivizsgálják,
és úgy látszik, így is tesznek.
2013 SZEPTEMBERE
TIZENNÉGY HÓNAPPAL A VIZSGÁLAT BEJELENTÉSE UTÁN
AZ IGAZSÁGÜGYI MINISZTÉRIUM TOVÁBBRA SEM SZOLGÁL ÚJ FEJLEMÉNYEKKEL.
A 10 News megkereste az államügyészeket.
Mivel az eljárás folyamatban van,
nem fűztek hozzá kommentárt.
2015 ÁPRILISA
Az esküdtszéki vizsgálat már három éve
nem jutott eredményre.
Nem tudjuk, a közeljövőben várható-e döntés.
Többszöri érdeklődésre sem kaptunk választ.
Mind tudjuk, hogy bűnösök.
A gyermekeim folyton azt kérdik: "Miért ölték meg az apukámat?"
Miért?
Nem tudom, mit feleljek nekik.
Ahogy felnőnek,
tovább hordozzák magukban ezt a fájdalmat.
Ezért...
azt akarjuk,
hogy igazságot szolgáltassanak neki.
2015 NOVEMBERE
Az Igazságügy pénteken bejelentette,
hogy egy határőr ellen sem indul eljárás
Anastasio Hernández-Rojas halála miatt.
Azzal indokolták, hogy nincs elég bizonyíték ahhoz,
hogy szövetségi vádat emeljenek a határőrök ellen,
hiába látszik a felvételen,
hogy verik és sokkolózzák az áldozatot.
A szövetségi tisztviselők szerint a határőrök nem akartak rosszat.
Úgy vélik, a szervezetében talált meth szintén közrejátszott a halálában.
Ez lesújtó ítélet
Anastasio családjának,
de a határőrség
ebben az országban régóta élvez
gyakorlatilag büntetlenséget.
AZ USA HATÁRŐRSÉGÉNEK KÖZPONTJA WASHINGTON
Raul Ortiz vagyok.
A határőrség parancsnoka.
Elmondaná,
miben más a határőrség, mint a többi rendfenntartó szerv?
Mélyre gyökereznek a hagyományaink,
elmondhatatlanul büszke vagyok rá,
hogy a hagyományok 98 évre nyúlnak vissza,
amelyekhez még mindig ragaszkodunk.
Félkatonai szervezetként tekintünk magunkra,
így hát megvan a hierarchiánk is.
Az embereim 35-36%-a katonai múlttal rendelkezik,
a tradíció átjárja a szervezetünket.
A becsület az első,
eszerint élünk, és kitartunk mellette.
Szóval...
mit gondol, az emberek tudják, hogy miről szól a maguk munkája?
Korántsem.
Szerintem nincsenek tisztában azzal,
hogy mi történik
egyes határvidékeken és közösségekben.
Ráadásul nagy rendvédelmi szerv vagyunk.
Gondoljon bele, a hivatásos állomány közel 3000 embert számlál,
közel 20 000 járőrünk van,
plusz az alvállalkozók és mások.
Ez összesen 24 000 embert jelent.
A határőrség költségvetése pedig
6,1 milliárd dollárt tesz ki.
Ez rettenetesen nagy nyomással jár,
ugyanakkor magasak az elvárások is,
hogy minden tőlünk telhetőt megtegyünk,
hogy őrizzük a határainkat, vigyázzunk a közösségekre
és egymásra.
Jelen filmünk
Anastasio Hernández-Rojas ügyével foglalkozik, amely San Diegóban történt.
Emlékszik az esetre?
Halványan igen,
de nem annyira, hogy beszélgessek róla.
Az a Whiskey 2-nél történt, ugye? Aha.
A határőrség közel 100 éves fennállása alatt
eddig még soha nem ítéltek el senkit,
akinek a túlkapása egy másik személy halálát okozta.
Utánanézhetne,
így volt-e.
Szeretném... Igen.
Nem hangsúlyoznám ennyire, mert...
Eszembe jutott egy eset:
Compian Ramosé.
Őket nem mentették fel?
De, de a büntetőeljárás sikeres volt, szóval...
Az eljárások kimeneteléről pedig
nem mi döntünk, az a szövetségi ügyész dolga,
akikhez ezek az ügyek kerülnek
a nyomozás lezárta után, úgyhogy...
A HATÁRŐRSÉG FELHOZOTT SOK MÁS ÜGYET, AHOL A MUNKATÁRSUKAT ELÍTÉLTÉK.
EGYIK ILYEN ÜGY SEM HALÁLT OKOZÓ TÚLKAPÁSRÓL SZÓLT.
Oké.
Tehát nincs baj a felelősségre vonhatósággal.
Felügyelik és felelősségre vonják az embereiket.
Megfelelő a felügyelet és a felelősségre vonás
a határőrségnél és a belbiztonságnál is.
És tovább erősítjük a felügyeletet,
legyen szó akár
a jelenleg érvényben lévő erőszakhasználati előírásokról,
vagy ha más szervezetekkel dolgozunk...
Folyamatosan törekszünk
jobbak lenni szervezeti szinten.
2017 FEBRUÁRJA
Habár az Igazságügyi Minisztérium
nem emelt vádat a határőrök ellen,
a polgári peres ügy még folyamatban volt.
Azonban a kormány már három éve
fellebbezésekkel késleltette az eljárást.
Én pedig aggódni kezdtem,
hogy elveszítjük a tanúkat.
Aggasztott, hogy telik az idő.
Ezért úgy döntöttünk, hogy peren kívül egyezünk meg.
A CSALÁD ELFOGADJA AZ EGYMILLIÓ DOLLÁROS KÁRTÉRÍTÉST A HALÁLESET MIATT
Leszögezném, hogy ez a megegyezés nem igazságszolgáltatás.
A férjem élete felbecsülhetetlen.
Továbbra is bírálnunk kell
a szerv visszaéléseit.
Mert nem akarom, hogy más családok is ilyen fájdalmakon menjenek keresztül.
Nem akarok...
több Anastasiót.
Imádott ide járni, ez volt az egyik kedvenc helye.
Sok év telt el, de...
ez az egész
mintha tegnap történt volna.
Látom, hogy még érzi a jelenlétét.
Igen.
Van nálam egy fénykép Anastasióról.
És mindig beszélek hozzá, mielőtt kilépek a házból.
Mindig.
Szokott válaszolni?
Egy nap majd fog.
De ez...
Elszántam magam,
hogy igazságot találok a férjemnek.
A polgári per lezárult.
Az esküdtszéki vizsgálat úgyszintén.
Maga mindent megtett,
hogy igazságot szolgáltassanak,
de én úgy látom, hogy kőkemény ez az út.
Igen, azt hitték, elintézhetik annyival, hogy egy csekket nyomnak a kezembe...
És kész. Nesze, itt az igazság.
De hallatnunk kell a hangunkat. Figyelniük kell ránk.
Biztosan van valami módja,
hogy tudtukra adjuk, hogy lássák, mi történik.
Azt, hogy ez igazságtalan volt.
BERKELEY, KALIFORNIA
A KALIFORNIAI EGYETEM JOGI KARA
Rendben, akkor...
Ma fejest ugrunk
a nemzetközi emberi jogi törvényekbe.
Ezen a kurzuson arról lesz szó, hogy mik az emberi jogok,
a törvényes védelmeik szempontjából.
Azzal akarom megismertetni önöket,
hogy mi az, amivel nincsenek tisztában,
és mi az, aminek az ismeretére szükségük van ahhoz,
hogy választ adjanak a kérdésre.
A határőrség ott akadályozta a vizsgálatot,
ahol csak tőlük telt,
mi pedig belefáradtunk,
mert a napnál is világosabb,
hogy a testületben felütötte fejét a rothadás.
Andrea Guerrero a Déli Határközösségek Koalíciójától
szaktársam volt a jogi egyetemen.
Amikor elmesélte nekem Anastasio ügyét,
már tíz olyan év volt mögöttem,
amikor tárgyalás nélküli kivégzések ügyében
pereskedtem Kolumbiában és Guatemalában,
így nagyon ismerős volt a helyzet.
Azt kérdeztem,
nem jutott-e eszükbe nemzetközi bírósághoz fordulni.
Ez az egyetlen hely, ahol az USA-t be lehet perelni
ilyen jogsértésért.
Nem áll módjukban bebörtönözni senkit,
viszont képesek szembeszállni a határőrség rendszerével,
mert amit mi az Államokban
túlkapásként határozunk meg,
az megsértheti a nemzetközi jogot.
Az Inter-Amerikai Bizottság bírái
a nemzetközi emberi jogok szakértői.
Ők azon törvények alapján
fognak ítéletet hozni.
Nem az Egyesült Államok törvényei szerint.
És akkor mi lesz?
Mi ennek a célja?
Ha a Bizottság úgy dönt,
hogy az Egyesült Államok megszegi az emberi jogi törvényeket.
Akkor lehetőségünk nyílik
megváltoztatni az irányelveket az Egyesült Államokban.
Hogy az ügyet tárgyalásig vihessük,
vissza kell térnünk a nyomozáshoz,
illetve a határőrség működéséről is
többet kell megtudnunk.
LE A HATÁRMENTI ERŐSZAKKAL!
A következő vendégünk egy rettenthetetlen személy.
Egykor a határőrség kötelékében szolgált,
mára viszont a bírálója,
és egyben megingathatatlan szövetségesünk a harcban.
Jenn Budd.
Pedro beszélt róla,
hogy a határőrség emberei
mennyi brutalitást
és gyalázatos bűnt követnek el a bevándorlókkal szemben,
mégsem vonják őket felelősségre soha.
Vegyünk példának egy friss esetet.
Egy fiatal férfi
állítólag kővel akart megdobni egy határőrt,
aki négyszer lőtte meg a férfit, a halálát okozva.
Ez képtelenség.
De ez nem csupán
a bevándorlókat érinti.
Amerikai állampolgárokat is,
akik összetűzésbe kerülnek a határőrség járőreivel,
és ez nincsen rendjén.
Hat évig szolgáltam járőrként a határőrségnél.
2001 júniusában szereltem le.
Választás elé állítottak: vagy előléptetnek,
és hallgatok arról, milyen disznóságokat
művelt a felettesem,
vagy lelépek.
Úgyhogy felmondtam,
és arra törekedtem,
hogy megértsem a saját szerepem járőrként,
mert úgy éreztem, hogy egy kegyetlen rendszer része vagyok.
És kínoz a bűntudat,
amiért felöltöttem azt az egyenruhát.
Azt tűztem ki célomul,
hogy elmondjam az igazat a határőrségről.
Végül pedig
kapcsolatba kerültem a Déli Határközösségek Koalíciójával.
Majd Andrea behívott magához.
Arra kért, nézzek utána Anastasio ügyének.
"Szeretnénk, ha utánajárnál.
Hátha találsz valamit."
És Maria Puga, Anastasio özvegye is épp ott volt.
Elmondtam neki, mire készülök.
Nem garantáltam, hogy bármire is jutok.
Maria erre átölelt, és zokogni kezdett.
Azt mondta: "Tudtam, hogy vannak rendes határőrök is."
Így lettem az ügy részese.
Zoe! Gyere ide, Zozo!
Jó kislány.
Milyen jó kislány vagy!
Jó kislány, Zozo.
VALAHOL AZ AMERIKAI-MEXIKÓI HATÁR KÖZELÉBEN
Helló, Mr. Frey! A nevem Jenn Budd.
Az Egyesült Államok határőrségének egykori járőre.
Nemrég megkértek, hogy nézzek utána Anastasio Hernández ügyének.
Úgy tudom, maga elég sokat tudósított róla.
Szerintem van valami, amivel nincsenek tisztában.
SAN DIEGO, KALIFORNIA
Találkozott már valaha a KIT betűszóval?
Kritikus Incidensek Testülete.
Felhívtam pár exkollégámat,
volt olyan, aki 20 év után nyugdíjba készült,
és még sosem hallott róla.
Csakhogy a bírósági iratokban,
a polgári per szövetségi jegyzőkönyvében megtaláltam,
hogy a határőrök ügyvédje az egész vizsgálat során
egyszer szóba hozta a csoportot.
"Tanulmányoztam
a San Diegó-i rendőrség nyomozati jegyzőkönyvét
és a határőrség KIT-jelentését."
Ledöbbentem.
"Az meg mi?"
A család nem tudta, mi az a KIT-jelentés.
Az ügyészeknek sem volt fogalma róla.
Nem csak olyasmi, mint valami HR-es jelentés?
Nem tudom.
Viszont nincsen
egyértelmű információ a határőrségtől,
hogy mi is a KIT-csapat.
Rábukkantam egy kormányzati dokumentumra,
a címe Előírások az erőszak alkalmazásáról, 2010-ből.
Ebben az áll,
hogy a felelős tiszt, vagyis a helyszínen illetékes felügyelő
párhuzamos vizsgálatot indíthat
egy incidens ügyében a Kritikus Incidensek Testületén keresztül.
Mondom magamban,
hűha!
Mert 2014-ben
a határőrség közzétett egy új erőszakhasználati előírást,
abból a KIT-et nyom nélkül eltávolították.
Megszabadultak tőle.
De attól létezik még?
Azt nem tudom.
Határőröket kell keresni,
akik hajlandóak beszélni róla.
A HATÁRŐRSÉG JÁRŐREINEK NÉVSORA AZ ANASTASIO HERNANDEZ-ÜGY
ÚJSÁGÍRÓ VAGYOK, A HERNÁNDEZ-ÜGYÖN DOLGOZOM,
SZERETNÉK BESZÉLNI ÖNNEL.
Halló!
Üdv! Mr. XY-t keresem.
Én vagyok.
Helló! A nevem John Carlos Frey. Újságíró vagyok,
egy sztorin dolgozom Anastasio Hernández ügyében...
Viszhall!
Halló!
Helló! Itt XY, jelenleg nem tudom felvenni.
A nevem John Carlos Frey.
Egy több mint tíz éves ügyről van szó,
nagyon szeretnék róla beszélni önnel.
Gratulálok, és nem kell félni!
A legfrankóbb fickót hívtad.
Add meg a neved és a számod, amint lehet, visszacsörgök.
Menjen tovább egyenesen!
- Helló! - Jó napot!
Hogy van?
Mr. XY?
John Carlos Frey vagyok, újságíró.
Egy sztorin dolgozunk Anastasio Hernández-Rojasról.
Húsz km múlva térjen le a pályáról!
Mit tehetek önért?
Anastasio Hernández-Rojasról lenne szó.
Több mint tíz éve történt az eset.
Ezt az embert...
Fogalmunk sincs, ki az az ember.
Harminc km múlva forduljon balra!
Jó napot, Mr. XY!
Üdv!
Újságíró vagyok.
Tudom, ki maga.
Nem beszélek önnel, minden jót!
Oké.
Hogy áll a helyzet?
Kitűnően. Senki sem áll szóba velem.
Maga jól van?
Megvagyok.
Lenne pár dolog.
Az egyik a Kritikus Incidensek Testülete.
Azt se tudom biztosan, hogy létezik-e.
Talált valamit
ezt az információmorzsát leszámítva?
Hát...
Találtam egy Twitter-bejegyzést
a tucsoni körzet parancsnokától.
Egy pillanat, le is mentettem a telefonomra.
Azt írja:
"Június 16-án az arizonai Nogalesben egy járőr incidensbe keveredett
erőszak, a szolgálati fegyvere
alkalmazása miatt."
Csak ennyit osztott meg.
Aztán megtaláltam a helyi híradó tudósítását,
a nogalesi rendőrség kiment a helyszínre,
de megtiltották nekik, hogy nyomozzanak.
Nekem rohadtul furcsa, hogy infót tartanak vissza a rendőröktől.
Nem tudom hova tenni.
Honnan tudja, hogy kiküldtek egy KIT-csapatot?
Nem tudok róla.
De nekem ez bűzlik.
NOGALES, ARIZONA
Egy nő arról számolt be,
hogy Nogalesben fejbe lőtte egy járőr.
Állítása szerint még mindig nem tudja,
mi váltott ki ilyen drasztikus fellépést.
Kapcsoljuk Liliana Sotót, az ABC 15 riporterét.
Jó reggelt!
Mintz tizedest keresem.
- Mintzet? - Igen, történt egy incidens.
Idén júniusban,
amikor egy nőt fejbe lőttek a járőrök.
Arról szeretnék néhány kérdést feltenni.
Adjon egy percet!
Köszönöm szépen.
Üdv! John vagyok. Örvendek.
Angulo őrmester.
Vegyek maszkot?
Igen. Miben segíthetek?
Volt itt egy incidens.
A határőrség járőrei tarkón lőttek egy illetőt.
Tudja, miről beszélek?
Tudok az incidensről.
Nincs hozzáfűznivalóm.
Nem vagyok határőr, nem nyilatkozhatok.
De el tudná mondani, mi a protokoll,
ha határőrökhöz köthető egy lövöldözés?
Nem kommentálhatom.
Csak azt mondja, hogy nem mondhat semmit?
Pontosan.
Hé, az ott a parancsnok?
Úgyse áll velünk szóba.
Elnézést kérek.
Ön Bermudez parancsnok?
Igen, uram.
Próbáltunk odabent beszélni egy emberével
arról, hogy mi a protokoll önöknél
a határőröket illetően.
Tudna szánni rám egy percet?
- Dióhéjban elmondhatom. - Rendben.
De attól még nem fogok beszélni mások nyomozásáról,
már csak pusztán szakmai
és jogi okokból sem.
- Jól van. - Mi volt a kérdés?
Néhány hónapja
történt egy incidens. Egy járőr tarkón lőtt egy hölgyet.
Úgy tűnik, hogy magukat
egyáltalán nem vonták be.
- Így van. - Hogy működik ez?
Mindig is az volt a protokoll,
hogy nem nyomozunk
a határőrséggel kapcsolatos lövöldözésekben.
Ez nagyjából azóta így van,
amióta csak az eszemet tudom.
Tud a KIT csapatairól? K-I-T?
Kritikus Incidensek Testülete.
És ők milyen okból tartózkodtak a helyszínen?
Ezt tőlük kérdezze.
Én nem...
Ennyit tudok,
amit nem tudok, azt nem tudom...
Itt Núñez.
Mr. Nuñez, a nevem John Frey.
Miben segíthetek?
Infót próbálunk szerezni.
Riportot készítünk az önök Kritikus Incidensek Testületéről, a KIT-ről.
Az interneten nem találok semmit.
Írjon emailt!
Oké.
Annyit legalább tud mondani, hogy léteznek-e?
Én... Tudja, mit?
Tényleg nem tudom,
miről...
Miről beszélek?
Igen.
Se megerősíteni, se cáfolni nem tudom,
kérem, ne forgassa ki a szavaim, vagy ilyesmi.
Csak küldjön egy emailt, köszönöm.
Köszönöm, uram.
A KIT LÉTEZIK
MAGÁNAK KÉRDÉSEI VANNAK. NEKEM VÁLASZAIM.
KIT BELSŐS PREZENTÁCIÓ.PDF
KRITIKUS INCIDENSEK VIZSGÁLATI TESTÜLETE
BIZONYÍTÉKGYŰJTÉS- ÉS -FELDOLGOZÁS
MI AZ A KIVT?
'87 SZEPTEMBERÉBEN ALAKULT,
HOGY A HATÁRŐRSÉGGEL KAPCSOLATOS "KRITIKUS" INCIDENSEKET...
...ÓVJA A HATÁRŐRSÉG FEDDHETETLENSÉGÉT.
EGYIDEJŰ VIZSGÁLATOK POLGÁRI JOGI FELELŐSSÉG ENYHÍTÉSE
HAJLANDÓ VOLNA TALÁLKOZNI, ÉS RÉSZLETESEBBEN MESÉLNI ERRŐL?
Sok információval rendelkezem,
aminek napvilágot kell látnia.
Nyilvánosságra kerülnie.
Piszkosul nehéz előállni, és felfedni az igazságot.
De amikor az ember olyat lát, mint ami Anastasióval történt,
az sok kérdést vet fel, amiket nem lehet figyelmen kívül hagyni.
A KIT-et azért alapították...
NÉVTELEN A KIT EGYKORI EMBERE
hogy kivizsgáljon olyan
magas szintű incidenseket,
amelyeket a járőrök parancsnoka kritikusnak minősít.
De voltak olyan esetek,
amikor...
bizonyos illetők, akkori munkatársak
gyakorlatilag
bizonyítékokat hamisítottak.
Mert nem akarják, hogy...
nem akarják...
nyilvánosságra hozni, hogy valami nincs rendben.
És ha van rá mód,
hogy egy testület kételyt ébresszen
valakivel kapcsolatban,
ha nem tanúsított megfelelő magatartást...
vagy megszegte az előírásokat, a törvényt,
akkor igyekeznek...
jobb kifejezés híján eltussolni.
Nagy hangsúlyt fektettek a polgári jogi felelősségre.
Rengeteg ügy vont maga után polgári pert.
Úgyhogy
ez volt a funkciója.
És akármilyen szomorú és szívszorító Anastasio ügye,
nem hiszem, hogy ez az egyetlen eset,
amikor az őrizetben lévő áldozat halála megelőzhető lett volna.
ANASTASIO 2010-BEN BEKÖVETKEZETT HALÁLA ÓTA
TÖBB MINT 200 EMBER VESZTETTE ÉLETÉT HATÁRŐRÖKKEL VALÓ ÖSSZETŰZÉS SORÁN.
Ma virrasztanak
azért a fiatalemberért, akit a héten
az Egyesült Államok határőrei lőttek agyon.
San Diegóban nyomozás folyik
egy férfi ügyében, aki szenteste
halt meg a határőrség őrizetében.
Tovább fokozódik a helyzet a határnál,
miután lelőttek egy 15 éves mexikói fiút.
A 17 éves áldozatot mellkason lőtték a járőrök.
Veszélyesnek ítélték meg a fiút,
aki köveket dobált a kerítésen át.
Újabb halálos lövöldözés El Paso közelében.
Egy gépjármű átkutatása során...
...lelőtt egy ötgyerekes nőt,
aki a kormánynál ült.
Két verzió van arról,
mi történt a lövés előtt.
Ebben és más ügyekben is kevés a válasz.
A határrendészet szerint önvédelemnek minősíthető a tett.
Hány ügyet nyálazott át?
Mostanra legalább 45-öt.
A PACER-t böngészem,
ott fent van az összes ügy.
Többnyire polgári perekről van szó,
átnéztem ezeket az ügyeket egészen a kilencvenes évektől.
A határőrök mindig azt állították,
hogy kövekkel dobálták őket.
El se találták,
de neki muszáj volt lelőnie az áldozatot.
Állandóan csak ezt a mesét fújják.
Tehát olyan eseteket vizsgál, amelyekben részt vett a KIT, a KIVT...
Vagy a BFT, igen.
a Bizonyítékokért Felelős Testület.
De ez ugyanaz, nem?
De.
És minden polgári perben helyi tisztviselők vesznek részt.
Az ügyészek azzal jönnek,
hogy: "Nem maguk végezték a helyszínelést,
és amikor odaértek,
a határőrség mondta meg,
mik a bizonyítékok."
Ők pedig bólogatnak.
Maga szerint minden alkalommal, amikor incidens történik a határon,
egy KIT-csapatnak is szólnak?
Igen.
Mindig felbukkannak.
2021. OKTÓBER 29.
FREY ELMONDJA MARIÁNAK ÉS A DÉLI HATÁRKÖZÖSSÉGEK KOALÍCIÓJÁNAK,
AMIT A KIT-RŐL KIDERÍTETT.
TÖBB SAJTÓORGÁNUMNAK IS ÁTADJÁK.
Azzal vádolják a határőrség egy kevésbé ismert
egységét, hogy beavatkozik
a halálos áldozattal járó incidensek után.
Az emberi jogi aktivisták kongresszusi meghallgatást akarnak
a határőrség általuk eltitkoltnak tartott
vizsgálati egységéről.
John Carlos Frey,
beszélne az új információkról,
amiket most tár fel
a határőrségen belül működő árnyékrendőrségi egységekről?
Bizonyítékot helyeznek el,
bizonyítékot módosítanak
vagy hamisítanak
vagy tüntetnek el,
hogy az erőszak alkalmazását igazolják.
Ezt csinálja a KIT.
Így dolgoznak.
Csak számukra kedvező bizonyítékokat gyűjtenek,
aminek nem veszik hasznát, azt megsemmisítik,
és nem lehet foglalkozni az üggyel.
Arra találták ki,
hogy a határőrséget
minél kevésbé lehessen
felelősségre vonni.
Ez így megy 35 éve.
Ez a határőrség legféltettebb titka.
Még csak felhatalmazás sincs a létezésére.
Nincs olyan szerv,
akár helyi rendőrség,
akár szövetségi,
amely minden felügyelet nélkül vizsgálódik.
A határőrség pedig most épp ezt teszi.
John Carlos Frey,
köszönjük a riportot
kollégánknak,
aki átfogóan tudósított
a mexikói határon való bevándorlásról.
WASHINGTON
CAPITOLIUM
- John Carlos Frey. - Örülök.
Köszönjük a támogatást!
Örömmel.
- Nem baj, ha levesszük a maszkot? - Nem.
Ha az, amire most maga
rámutat,
egy rendőrkapitányságon történne,
vagy egy seriffirodában,
abból országos felháborodás lenne.
Ennek mindenképp utána kell nézni.
Sok kérdést vetnek fel a jelentések, a híradások.
Rengeteg a kérdőjel.
Mik az előírások, mik a protokollok,
mik az eljárások azon a részlegen?
Ez más, mint egy belső ügyosztály, amely csak
az alkalmazottak magatartását vizsgálja.
Ennélfogva ez a polgári jogi felelősség enyhítése.
Biztosra vesszük,
hogy a testület
a határ mentén mindenhol ott van.
De tudtommal a KIT
nem létezhetne,
mert a Kongresszus
nem adott rá felhatalmazást,
hogy legyen ilyen testület.
A Kongresszusban semmi nyoma,
hogy engedélyezték-e, vagy pénzelik-e.
Igen, ez súlyos dolog.
2021. NOVEMBER 16.
Megkezdjük a meghallgatást.
2018. január 16. óta
ez a mai a Belbiztonsági Minisztérium
első felügyeleti meghallgatása.
Köszöntjük a minisztert,
Ale Mayorkast,
aki tanúskodik a bizottság előtt.
Ezzel pedig
átadom a szót Padilla szenátor úrnak.
Köszönöm, elnök úr!
Több kérdésem is lenne. Miniszter úr, köszönöm, hogy eljött.
Néhány nyugtalanító jelentés érdekelne
a Vám- és Határvédelmi hivatal
alkalmazottainak magatartásáról és cselekedeteiről.
A Déli Határközösségek Koalíciója nemrégiben írt egy levelet,
ami komoly aggályokat ébreszt
a határőrségen belül működő Kritikus Incidensek Testületéről,
amely beleavatkozik határőröket érintő bűnügyi nyomozásokba.
A levél szerint
ezek a csapatok évtizedek óta
vizsgálják ki saját kollégáikat
felhatalmazás nélkül.
Mayorkas miniszter úr,
a Belbiztonsági Minisztérium milyen intézkedéseket tett
a Kritikus Incidensek Testületének
hatalommal való súlyos visszaéléseivel szemben?
Elöljáróban, ha szabad néhány dolgot. Először is,
rendkívül büszke vagyok,
hogy a határőrségnél szolgáló
férfiakkal és nőkkel dolgozhatok,
és egy illető visszaélése
nem határozza meg a nagy többség
hősiességét és tisztességét.
Semmilyen visszaélést
nem tűrünk el
az állományunkban,
akár a Vám- és Határvédelmi Hivatal,
akár a Belbiztonsági Minisztérium bármely részlegén,
és csírájában fogjuk elfojtani a visszaéléseket, bárhol fordulnak elő.
A MEGHALLGATÁS UTÁN A HATÁRŐRSÉG KÉT EGYKORI MAGAS RANGÚ TISZTJE
VÁLLALTA, HOGY VALLOMÁST TESZ.
A nevem James Tomsheck.
Nyolc évig dolgoztam a Határőrség Belső Ügyosztályán.
VÁM- ÉS HATÁRVÉDELMI HIVATAL
Az érkezésem előtt a hivatalnak nem volt
belső ügyosztálya,
ebből fakadóan évekig működhetett anélkül,
hogy lényegében bárki felügyelte volna a felelősségvállalást.
Eldöntötték, hogy engem helyeznek az osztály élére,
hogy megoldjak minden belső magatartással kapcsolatos problémát.
Viszont amikor megérkeztem, megdöbbentett,
hogy a határőrségnek mennyire nincs ínyére,
hogy egy belső ügyosztály
felülvizsgálja a tevékenységüket.
A határőrség sajnos lenézéssel és bizalmatlansággal
tekintett a belső ügyosztályra.
Nem örültek nekem,
mert én a rendvédelmi gondolkodásmódot képviselem,
míg ők inkább félkatonai szervezetnek tartják magukat.
OKTATÓVIDEÓ
A rendvédelmieket
megfékezésre tanítják,
azonban a katonai gondolkodásmód
arra készíti fel az embert,
hogy halálos erővel támadja meg
és győzze le az ellenséget.
ERŐSZAKHASZNÁLATBÓL FAKADÓ INCIDENS
És minden halálos incidensnél ugyanaz a párbeszéd
zajlott le.
Én azt mondtam:
"Maguk egy rendvédelmi szerv.
Kötelességük védelmezni az embereket,
azokat is, akik nem amerikai állampolgárok."
De képtelen voltam változtatni a mentalitásukon.
Az volt az egyik bevett visszaszólásuk,
hogy én úgyse értem, mert sose viseltem zöld uniformist.
2010 nyarán,
miután megtámadták Mr. Hernández-Rojast,
a San Diegó-i iroda belső ügyosztályától
alapos eligazítást kaptam az incidensről.
A belső ügyosztály emberei
megerősítették, hogy Mr. Hernández-Rojas
arccal a földön feküdt, hátrabilincselt kézzel,
amikor a sokkolót használták.
Tudtunk erről,
mert a határőrség Kritikus Incidensek Testülete
információkat gyűjtött odalent,
és közvetlenül a San Diegó-i parancsnoknak jelentettek,
aki a járőrök parancsnokának jelentett, aki pedig a Vám- és Határvédelmi Hivatal
vezetőhelyettesének.
Miután úgy éreztem, megállapítottuk az eset tényeit,
az akkori vezetőhelyettes
az irodájába hívatott,
és nyíltan azt parancsolta, hogy hamis jelentést nyújtsak be,
miszerint Mr. Hernández-Rojas
a lábán állt, nem volt megbilincselve,
és hevesen ellenállt a letartóztatásnak,
amikor sokkolózták.
A Hernández-nyomozásban a másik probléma
az infóval való köntörfalazás volt.
Kiderítettük,
hogy a KIT
hivatali idézés révén
illegálisan megszerezte
a halottkém jelentését,
mielőtt a bűnüldöző hatóságok megkapták volna.
Aztán a határőrség KIT tagjai
arra használták fel a dokumentumot,
hogy nekiláthassanak
egy történetet kerekíteni az ügyhöz
más hatóságok nyomozói számára,
FÉKEZHETETLEN VOLT
azt alátámasztandó,
hogy helyénvaló és jogszerű volt az erőszak használata.
Akkor még úgy hittem,
Mr. Hernández-Rojas halálát részben az okozta,
hogy nagy mennyiségű metamfetamint fogyasztott.
Csupán évekkel később tudtam meg,
hogy amit a boncolás során
metamfetaminként azonosítottak,
valószínűleg valamilyen gyógyszer volt,
amelyet akkor adtak be neki, amikor próbálták újraéleszteni.
A POLGÁRI PER BÍRÓSÁGI IRATAIBÓL KIDERÜL, HOGY AZ ORVOSOK
FENILEFRINT, VÉRNYOMÁSGYÓGYSZERT ADTAK BE ANASTASIÓNAK
A DROGTESZT ELŐTT.
A FENILEFRIN TÉVESEN METAMFETAMINKÉNT IS AZONOSÍTHATÓ A LABORVIZSGÁLATOK SORÁN.
El kell ismerni,
rengeteg határőr
gondoskodó ember,
aki emberséges módon végzi
ezt a nehéz munkát,
de sajnos sok olyan is van, aki nem.
Ideértve egyes személyeket
a határőrség legfelső vezetéséből.
Anastasio Hernández-Rojas esetében...
részt vett a KIT-csapat az ügy eltussolásában?
Természetesen nem. Hallottam ezt a vádaskodást.
Nem volt ilyen...
Nem volt semmilyen eltussolás az ügyben.
Megismétlem, több szerv is kivizsgálta az esetet.
Épp nemrég kérdeztek néhány idézésről.
Számos ügyvéd felülvizsgálja ezeket,
mielőtt bármi ilyet tennénk.
Csak dokumentálásra került, ami pontosan történt.
De nem fűzök semmit a folyamatban lévő eljáráshoz,
ami egyénenként vizsgálja, ki járt el helyesen vagy helytelenül.
Erre valók a nyomozati szervezetek.
Hiába vagyok az itteni parancsnok,
távol maradtam a vizsgálattól.
Megkapták az információt, a vallomásokat,
de nem az én tisztem megítélni,
hogy megfelelően jártak-e el.
Viszont végső soron...
az ön emberei verték és sokkolózták le Anastasiót, aki belehalt.
Nyomasztja ez egyáltalán?
Minden eset, ha valaki meghal vagy súlyosan megsérül,
borzasztóan nyomaszt.
De amit ön mondott, az vádaskodás.
A családok számára, akik ezt hallgatják,
a határőrség eltussolásokkal foglalkozó egységének a létezése is bűn.
Életeket oltottak ki, reményt vettek el,
ez tarthatatlan.
Lábnyomokat találtunk.
Megvannak.
Halljátok a szavunk! Megvívjuk a harcot!
Nem csak Anastasio ügyében akadályozták meg a nyomozást,
hanem sok más esetben is.
Rengeteg család éli át ugyanazt a szenvedést, amit én.
Azt akarjuk üzenni,
hogy senki sem áll a törvény felett,
akik jelvényt viselnek,
azokra is vonatkozik a törvény.
Azt akarjuk a tudtukra adni,
azt üzenjük,
hogy ennek véget kell vetni,
és tudni akarjuk,
ki fogja felügyelni a határőrséget.
A KÖZVÉLEMÉNY NÖVEKVŐ NYOMÁSÁRA
A KONGRESSZUS 2022. JAN. 24-ÉN BEJELENTI, HOGY VIZSGÁLAT INDUL A KIT ÜGYÉBEN.
MÉG MIELŐTT A KONGRESSZUS LEZÁRHATNÁ A VIZSGÁLATOT,
A VÁM- ÉS HATÁRVÉDELMI HIVATAL BEJELENTÉST TESZ 2022. MÁJUS 3-ÁN.
A Biden-adminisztráció
végül felszámolja a KIT-et,
a határőrség belső szervezetét.
Leépítik a különleges egységet,
amelyet évtizedek óta vádolnak,
hogy a határőrség bűneit szőnyeg alá söprik.
A VÁM- ÉS HATÁRVÉDELEM ELISMERI, HOGY "FOLYAMATOSAN ELBÍRÁLJA,
ÉS JAVÍTJA AZ ELŐÍRÁSAIT ÉS ELJÁRÁSI MÓDJAIT, SZEM ELŐTT TARTVA
A FELELŐSSÉGVÁLLALÁST, AZ ÁTLÁTHATÓSÁGOT, A TÖRVÉNYES MŰKÖDÉST."
Emlékezetes nap a mai.
Nem tudunk egy olyan szervről sem
az Egyesült Államok kormányzása alatt,
amely megússza azt, amit ez a szerv,
és ma mindnyájan
a saját szemünkkel láthattuk,
hogy győzelmet arattunk,
de nem ez lesz az utolsó eset.
A héten az Emberi Jogok Inter-Amerikai Bizottsága
először tárgyal ügyet az USA bármely
rendvédelmi szerve ellen.
Mérföldkő lesz
a jogászok szerint.
A döntés precedenst teremthet az erőszakhasználatról
az Államok
egyik fő rendvédelmi szervén belül.
Tisztelt bizottsági tagok!
Az USA törvényei és a Vám- és Határvédelem előírásai
lehetővé teszik az olyan mértékű erőszakhasználatot,
ami inter-amerikai mércével túlkapás.
Arra kérjük a Bizottságot,
hogy kötelezze az USA-t
az erőszakhasználat jogszabályainak
módosítására, amiért megszegték
a Függetlenségi Nyilatkozat 1., 2., 18.,
továbbá 25. és 26. cikkelyét.
Teszel egyet nagypapának?
Rakd csak oda!
Jól van.
A mai témánk
a nemzetközi emberi jogok lesznek.
Ez az eset a határ menti
büntetlenségről szól,
valamint arról,
hogy a kormánytisztviselők
hogyan tussolták el az igazat.
Az igazság pedig
itt kezdődhet.
Igazság a több száz családnak,
akik elvesztették szeretteiket a határőrség túlkapásai miatt.
Mesélje el, mi történt önnel.
A bevándorlásiak egyik embere meglőtt.
De nem tudom, miért.
Ezért nyomozunk.
2025 ÁPRILISÁBAN AZ INTER-AMERIKAI BIZOTTSÁG MEGÁLLAPÍTOTTA,
HOGY ANASTASIO HERNÁNDEZ-ROJAS HALÁLÁT TÚLKAPÁS OKOZTA.
AZ ESETET AZ EMBERI JOGOK MEGSÉRTÉSÉNEK ÍTÉLTE MEG,
ÉS ÚJ BŰNÜGYI NYOMOZÁST RENDELT EL AZ ÜGYBEN.
A feliratot fordította: Tóth Károly